Aban nam Ↄsoafoɔ a ɔhwɛ Sikasɛm soɔ, Ken Oforo-Atta so de nhyehyɛeɛ 13 binom ato dwa, a ɛbɛboa ama wɔatumi akyerɛkyerɛ ɔman no kabɔ nhyehyɛeɛ mu wɔ 2023 mu.
Ↄkyerɛ sɛ, saa nhyehyɛeɛ yi yɛ asoafoɔ mpanimfoɔ ne ɔmanpanin fotufokuo no akwankyerɛ a wɔrehwɛ anim sɛ ɛbɛhyɛ aseɛ Ↄpɛpɔn 2023 mu.
Berɛ a abadwafoɔ fa bi kasaa pii sɛ aban no nhwɛ na ɔntete ɛka a ɔbɔ no soɔ sɛdeɛ ɛbɛyɛ a ɔbɛtumi agye ɔman yi sikasɛm ne ne mpontuo a agyigya no nkwa no akyi na saa nyehyɛeɛ yi baeɛ.
Mprempren yi, ɔman no sikasɛm da ahokyerɛ kɛseɛ ase. Ne saa nti ama asetena mu ayɛ den yie, na nneɛma nso boɔ kɔ soro pa ara.
Owura Ofori-Atta kaa no berɛ a na ɔde 2023 sikasɛm nhyehyɛeɛ no reto dwa wɔ Yawoada, Obubuo 24, 2022 mu no sɛ, wei ne anammɔntuo a ɛdi kan a wɔde bɛkyerɛkyerɛ ɛkabɔ nhyehyɛeɛ no mu.
Nhyehɛeɛ 13 no na ɛdidi soɔ yi:
